|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/503** |
|  | **(****protokols Nr.18, 3.p.)** |

**Par Gulbenes novada kultūras attīstības plāna 2026.-2031.gadam izstrādes uzsākšanu**

Ar Gulbenes novada pašvaldības domes 2018.gada 31.maija lēmumu “Par Gulbenes novada kultūras attīstības plāna 2018.-2022.gadam apstiprināšanu” (protokols Nr.10, 7.§) tika apstiprināts Gulbenes novada kultūras attīstības plāns 2018.-2022.gadam, kura darbības termiņš ir beidzies 2022.gadā.

Gulbenes novada pašvaldības dome 2021.gada 28.oktobrī pieņēma lēmumu Nr.GND/2021/1230 “Par Gulbenes novada kultūras attīstības plāna 2023.-2027.gadam izstrādes uzsākšanu” (protokols Nr.17, 73.p.), ar kuru nolēma uzsākt Gulbenes novada kultūras attīstības plāna 2023.-2027.gadam izstrādi, apstiprināt plāna izstrādes vadītāju, darba uzdevumu, izpildes termiņus, darba grupu, kā arī nosakot atbildīgo par informācijas apkopošanu un sabiedrības līdzdalības iespēju nodrošināšanu uzsāktajā attīstības plānošanas procesā. Ar Gulbenes novada pašvaldības domes 2022.gada 30.jūnija lēmumu Nr.GND/2022/591 “Par grozījumiem Gulbenes novada domes 2021.gada 28.oktobra lēmumā Nr.GND/2021/1230 “Par Gulbenes novada kultūras attīstības plāna 2023.-2027.gadam izstrādes uzsākšanu”” tika izdarīti grozījumi lēmumā, veicot izmaiņas darba grupas sastāvā, ņemot vērā, ka vairāki darba grupas locekļi tika izbeiguši darba tiesiskās attiecības ar Gulbenes novada pašvaldību vai mainījuši amatus.

Ņemot vērā, ka Gulbenes novada kultūras attīstības plāna 2018.-2022.gadam darbības termiņš ir beidzies un nav izstrādāts un apstiprināts jauns Gulbenes novada kultūras attīstības plāns jaunam darbības termiņam, un pamatojoties uz Pašvaldību likuma 10.panta pirmās daļas 3.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Attīstības plānošanas sistēmas likuma 4.pantu, kas nosaka, ka attīstības plānošanas dokumentā izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību, 6.panta pirmo daļu, kas nosaka, ka izšķir šādus attīstības plānošanas dokumentu veidus: politikas plānošanas dokumenti, institūciju vadības dokumenti un teritorijas attīstības plānošanas dokumenti, 6.panta otro daļu, kas nosaka, ka politikas plānošanas dokumentā nosaka mērķus, uzdevumus un rīcību vienas vai vairāku politikas jomu, nozaru vai apakšnozaru attīstības veicināšanai, 10.pantu, kas nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts, Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, kas nosaka, ka šos noteikumus piemēro attiecībā uz attīstības plānošanas dokumentiem, kurus izstrādā valsts un pašvaldību institūcijas, 3.punktu, kas nosaka, ka attīstības plānošanas dokumentus izstrādā Attīstības plānošanas sistēmas likuma 10.pantā noteiktajos gadījumos, 11.punktu, kas nosaka, ka politikas plānošanas dokumenti ir pamatnostādnes, plāns un konceptuāls ziņojums, Ministru kabineta 2024.gada 15.oktobra noteikumu Nr.639 “Sabiedrības līdzdalības kārtība attīstības plānošanas procesā” 7.punktu, kas nosaka, ka, lai sabiedrības pārstāvjus informētu par līdzdalības iespējām, institūcija sagatavo paziņojumu (1.pielikums) un atbilstoši normatīvajiem aktiem par kārtību, kādā iestādes ievieto informāciju internetā, publicē to attiecīgās institūcijas oficiālās tīmekļvietnes sadaļā “Sabiedrības līdzdalība”, 12.punktu, kas nosaka kādās projekta izstrādes un īstenošanas procesa stadijās institūcija nodrošina sabiedrības līdzdalību, 13.punktu, kas nosaka kādos veidos sabiedrības pārstāvji var līdzdarboties (klātienē, attālināti vai kombinētā formātā), 18.punktu, kas nosaka publiskās apspriešanas organizēšanas kārtību, 19.punktu, kas nosaka, ka pēc katra projekta virzības posma noslēguma līdz saskaņošanas uzsākšanai institūcija sagatavo un publicē sabiedrības pārstāvju viedokļu, priekšlikumu un iebildumu apkopojumu (2.pielikums), 21.punktu, kas nosaka, ka institūcija, lemjot par projekta izstrādes uzsākšanu politikas jomā, nozarē vai teritorijā, nosaka personu, kas ir atbildīga par sabiedrības līdzdalības iespēju nodrošināšanu, 23.punktu, kas nosaka, ka atbildīgā persona sagatavo paziņojumu par līdzdalības iespējām (1.pielikums) un publicē to atbilstoši šo noteikumu 17. un 18.punktā minētajiem attiecīgajai līdzdalības iespējai noteiktajiem publicēšanas veidiem un termiņiem vai vismaz 14 dienas pirms attiecīgā līdzdalības veida norises, ja normatīvajos aktos nav noteikts cits termiņš, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav; Gulbenes novada pašvaldības dome NOLEMJ:

1. UZSĀKT [Gulbenes novada kultūras attīstības plāna 2026. – 2031.gadam](http://www.gulbene.lv/lv/doks/pld/366-att17) (turpmāk – plāns) izstrādi ar 2025.gada 1.augustu.
2. APSTIPRINĀT Gulbenes novada kultūras centra vadītāja vietnieci amatiermākslas jautājumos un kultūras projektos Dārtu Vilni par plāna izstrādes vadītāju.
3. APSTIPRINĀT plāna izstrādes darba uzdevumu un izpildes termiņus (pielikumā).
4. APSTIPRINĀT plāna izstrādes darba grupu šādā sastāvā:

Darba grupas vadītājs: Dārta Vilne – Gulbenes novada kultūras centra vadītāja vietniece amatiermākslas jautājumos un kultūras projektos;

Darba grupas locekļi:

Sarmīte Zdanovska – Gulbenes novada kultūras centra vadītāja;

Sabīne Jefimova – Gulbenes novada bibliotēkas direktore;

Sandra Dikmane – Gulbenes Mākslas skolas direktore;

Valda Dārgais – Gulbenes novada vēstures un mākslas muzeja direktore;

Ainārs Brezinskis – Gulbenes novada pašvaldības domes deputāts;

Antra Sprudzāne – Gulbenes novada pašvaldības izpilddirektore;

Māra Mezīte – Gulbenes Mūzikas skolas direktora vietniece;

1. NOTEIKT, ka šā lēmuma 4.punktā noteiktās darba grupas vadītājs kā speciālistus var uzaicināt arī citus darbiniekus, deputātus un novada iedzīvotājus.
2. PUBLICĒT paziņojumu par plāna izstrādes uzsākšanu pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas”.
3. NOTEIKT, ka atbildīgā par informācijas apkopošanu un sabiedrības līdzdalības nodrošināšanu uzsāktajā attīstības plānošanas procesā ir Gulbenes novada kultūras centra vadītāja vietniece amatiermākslas jautājumos un kultūras projektos Dārta Vilne.
4. ATZĪT par spēku zaudējušu Gulbenes novada pašvaldības domes 2021.gada 28.oktobra lēmumu Nr.GND/2021/1230 “Par Gulbenes novada kultūras attīstības plāna 2023.-2027.gadam izstrādes uzsākšanu” (protokols Nr.17, 73.p.).

Gulbenes novada pašvaldības domes priekšsēdētājs N.Mazūrs

PielikumsGulbenes novada pašvaldības domes 2025.gada 31.jūlija lēmumam Nr. GND/2025/503 (protokols Nr.18; 3.p)

**DARBA UZDEVUMS**

**Gulbenes** [**novada kultūras attīstības plāna 2026.-2031.gadam**](http://www.gulbene.lv/lv/doks/pld/366-att17) **izstrāde**

1. **Izstrādāt** Gulbenes novada kultūras attīstības plānu 2026. – 2031.gadam (turpmāk - Plāns), nosakot rīcību kopumu pašvaldības ilgtermiņa prioritāšu īstenošanai.
2. **Plāna izstrādes pamatojums:**
   1. Pašvaldību likums;
   2. Attīstības plānošanas sistēmas likums;
   3. Ministru kabineta 2014.gada 2.decembra noteikumi Nr.737 “Attīstības plānošanas dokumentu izstrādes un ietekmes izvērtēšanas noteikumi”;
   4. Ministru kabineta 2024.gada 15.oktobra noteikumi Nr.639 “Sabiedrības līdzdalības kārtība attīstības plānošanas procesā”;
   5. Kultūrpolitikas pamatnostādnes 2022.-2027.gadam "Kultūrvalsts".
3. **Veikt** Plāna izstrādi saskaņā ar spēkā esošo Latvijas Republikas normatīvo aktu prasībām.
4. **Plāna izstrādes uzdevumi:**
   1. Definēt novada vidējā termiņa stratēģiskos uzstādījumus un rīcību kopumu, finanšu resursus un atbildīgos izpildītājus to īstenošanai.
   2. Izvērtēt un ņemt vērā spēkā esošos normatīvos aktus, kuri regulē kultūras nozari Latvijas Republikā.
   3. Apzināt iedzīvotāju redzējumu par kultūras politiku pašvaldībā un turpmākām tās attīstības iespējām, veicot iedzīvotāju anketēšanu.
   4. Nodrošināt sabiedrības pārstāvju līdzdalību Plāna izstrādē atbilstoši Ministru kabineta 2024.gada 15.oktobra noteikumiem Nr.639 “Sabiedrības līdzdalības kārtība attīstības plānošanas procesā”.
5. **Plāna izstrādes process un izpildes termiņi:**

|  |  |  |
| --- | --- | --- |
| Nr.p.k. | Pasākums | Termiņš |
| **1.** | **Sagatavošanās Plāna izstrādei** | |
| 1.1. | Gulbenes novada pašvaldības domes **lēmums** par Plāna izstrādes uzsākšanu | 2025.gada jūlijs |
| 1.2. | Paziņojuma par lēmuma par Plāna izstrādes uzsākšanu publicēšana Gulbenes novada pašvaldības tīmekļtvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2025.gada augusts |
| 1.3. | Plāna izstrādes darba plāna un sabiedrības līdzdalības plāna izstrāde | 2025.gada septembris |
| 1.4. | Ar Plānu saistītu dokumentu izvērtēšana un analīze | 2025.gada septembris - oktobris |
| 1.5. | Iedzīvotāju aptaujas organizēšana un anketu rezultātu apkopošana | 2025.gada oktobris - novembris |
| **2.** | **Plāna pirmās redakcijas izstrāde** | |
| 2.1. | Plāna pirmās redakcijas projekta izstrāde | 2025.gada novembris |
| **3.** | **Sabiedrības līdzdalība** | |
| 3.1. | Gulbenes novada pašvaldības domes **lēmums** par Plāna pirmās redakcijas nodošanu sabiedrības līdzdalības organizēšanai | 2025.gada decembris |
| 3.2. | Paziņojuma par līdzdalības iespējām Plāna izstrādes procesā publicēšana Gulbenes novada pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2026.gada janvāris |
| 3.3. | Sabiedrības līdzdalības organizēšana – vismaz 30 dienas | 2026.gada janvāris - februāris |
| 3.4. | Sabiedrības līdzdalības rezultātu apkopošana un izvērtēšana | 2026.gada februāris |
| 3.5. | Kopsavilkuma par sabiedrības līdzdalību izstrādāšana un tā publicēšana pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2026.gada februāris - marts |
| **4.** | **Plāna gala redakcijas izstrāde** | |
| 4.1. | Plāna precizētas redakcijas izstrāde, ņemot vērā sabiedrības līdzdalības rezultātus, iesniegtos iebildumus, priekšlikumus | 2026.gada marts |
| 4.2. | Gulbenes novada pašvaldības domes **lēmums** par Plāna gala redakcijas apstiprināšanu, lēmuma publicēšana pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2026.gada marts |
| 4.3. | Apstiprinātā Plāna gala redakcijas publiskošana | 2026.gada marts |

Gulbenes novada pašvaldības domes priekšsēdētājs N.Mazūrs